John Tavares

John Tavares (s. 20. syyskuuta 1990 Mississauga, Ontario) on kanadalainen jääkiekkoilija, joka edustaa NHL-seura Toronto Maple Leafsia ja toimii joukkueen varakapteenina. Keskushyökkääjänä pelaava Tavares varattiin vuoden 2009 NHL:n varaustilaisuudessa ensimmäisenä.

 Ura 
Ennen NHL-uraansa Tavares pelasi Ontario Hockey Leaguessa (OHL) London Knightsin joukkueessa. Hän oli OHL:ään siirtyessään vain 14-vuotias. Tavares valittiin Canadian Hockey Leaguen vuoden tulokkaaksi vuonna 2006 ja vuoden pelaajaksi vuonna 2007. Kaudella 2007–2008 tehdyt 118 pistettä riittivät OHL:n pistepörssin voittoon. Hyökkääjä on tullut tunnetuksi muun muassa Wayne Gretzkyn yhden kauden maaliennätyksen rikkomisesta OHL:ssä: Tavares teki neljän kauden aikana OHL:ssä kaikkiaan yli 400 tehopistettä.

New York Islanders varasi Tavaresin ensimmäisenä NHL:n vuoden 2009 varaustilaisuudessa. Hän teki Islandersin kanssa kolmen vuoden tulokassopimuksen kesällä 2009. Hänen kausipalkkansa oli 3,75 miljoonaa dollaria. Tulokaskaudellaan 2009–2010 Tavares teki runkosarjan 82 ottelussa yhteensä 24+30=54 tehopistettä. Hän oli runkosarjan päätyttyä tulokkaiden pistepörssin toinen Colorado Avalanchen Matt Duchenen jälkeen. Tavares jäi Duchenesta pisteen päähän. Hän oli joukkueensa sisäisen pistepörssin paras pistemies.

Kaudella 2010–2011 Tavares voitti tehoilla 29+38=67 jälleen Islandersin sisäisen pistepörssin ja jälleen kaudella 2011–2012 hän voitti Islandersin sisäisen pistepörssin 31+50=81. Hän sijoittui samalla koko NHL:n pistepörssissä sijalle 8.

Tavaresia pidetään yhtenä lahjakkaimmista pelaajista pitkään aikaan. Hän oli vain viisi päivää liian nuori NHL:n varaustilaisuuteen 2008. Tavaresin agentit yrittivät vakuuttaa, että varaustilaisuuteen tehtäisiin hänen takiaan poikkeussääntö. NHL kuitenkin piti rajansa ja Tavares sai siirtyä vielä vuodeksi takaisin OHL:ään.

Kauden 2012–2013 alussa astui voimaan hänen uusi sopimuksensa Islandersin kanssa: kuusivuotinen, 33 miljoonan dollarin sopimus tarkoitti 5,5 miljoonan dollarin keskipalkkaa kaudessa. Vuosikausia kehnosti pärjänneelle joukkueelle Tavaresista odotettiin pelastajaa ja keulakuvaa, jonka ympärille voi rakentaa menestyvän joukkueen.

Kaudella 2012–2013 Tavares oli myös Hart Memorial Trophy -ehdokas.http://www.nhl.com/ice/news.htm?id=670091 

1. heinäkuuta 2018 Tavares solmi vapaana pelaajana seitsemän vuoden mittaisen ja 77 miljoonan dollarin arvoisen sopimuksen NHL-seura Toronto Maple Leafsin kanssa. https://www.nhl.com/mapleleafs/news/maple-leafs-agree-to-terms-with-free-agent-forward-john-tavares-299371862

Kauden 2019–2020 alussa Maple Leafs ilmoitti Tavaresin nimeämisestä joukkueen kapteeniksi.https://www.tsn.ca/leafs-name-tavares-captain-on-opening-night-1.1375455 

Kesäkuussa 2025 Tavares solmi Maple Leafsin kanssa nelivuotisen ja yhteensä 17,52 miljoonan dollarin arvoisen jatkosopimuksen.

 Maajoukkue 

Tavares voitti alle 20-vuotiaiden maailmanmestaruuden vuosina 2008 ja 2009. Vuoden 2008 kilpailuissa hän voitti prosentuaalisesti enemmän aloituksia kuin kukaan muu (79,31 %). Seuraavana vuonna Tavares valittiin kisojen parhaimmaksi hyökkääjäksi ja arvokkaimmaksi pelaajaksi. Tämän lisäksi hänet valittiin tähdistökentällisen keskushyökkääjäksi, ja kahdeksalla maalillaan Tavares voitti maalipörssin. Tavares pelasi kertaalleen myös alle 18-vuotiaiden maailmanmestaruuskilpailuissa vuonna 2006.

Tavares oli mukana Kanadan miesten maailmanmestaruuskilpailujen joukkueessa vuosina 2010 ja 2011. Hän oli vuoden 2010 turnauksessa seitsemällä maalillaan kisojen eniten maaleja tehnyt pelaaja. Tavares teki myös Kanadan joukkueesta toiseksi eniten tehopisteitä yhdessä Matt Duchenen kanssa. Vuotta myöhemmin Tavares voitti Kanadan sisäisen pistepörssin tehopistein 5+4=9.

Tavares oli mukana Sotšin olympialaisissa ja Toronton maailmancupissa kultaa voittaneessa Kanadan maajoukkueessa.

 Pelityyli 
Jatkoaika.com-verkkolehden mukaan Tavaresin vahvuuksiin kuuluuvat erityisesti loistava laukaus, jonka myötä hänestä on muotoutunut erinomainen maalintekijä. Lisäksi verkkolehti määrittelee hänen pelisilmänsä erinomaiseksi.

 Muuta 
Nuorempana Tavares harrasti myös lacrossea. Hänen setänsä, John Tavares on pelannut lajia ammattilaisena. Jääkiekon lisäksi Tavares pitää tavaroista ja niiden keräilystä. Sukujuuriltaan hän on portugalilainen ja puolalainen.

 Tilastot 
 2005–2006  Oshawa Generals  OHL  65  45  32  77  72  –  –  –  –  – 2006–2007  Oshawa Generals  OHL  67  72  62  134  60  9  7  12  19  6  2007–2008  Oshawa Generals  OHL  59  40  78  118  69  15  3  13  16  20        JMM  7  4  1  5  2 2008–2009  Oshawa Generals  OHL  32  26  28  54  32  –  –  –  –  –   London Knights  OHL  24  32  18  50  22  14  10  11  21  8        JMM  6  8  7  15  0  2009–2010  New York Islanders  NHL  82  24  30  54  22  –  –  –  –  –        MM  7  7  0  7  6 2010–2011  New York Islanders  NHL  79  29  38  67  53  –  –  –  –  –        MM  7  5  4  9  12 2011–2012  New York Islanders  NHL  82  31  50  81  26  –  –  –  –  –        MM  8  4  5  9  12 2012–2013  SC Bern  NLA  28  17  25  42  28  –  –  –  –  –   New York Islanders  NHL  48  28  19  47  18  6  3  2  5  4 2013–2014  New York Islanders  NHL  59  24  42  66  40  –  –  –  –  – 2014–2015  New York Islanders  NHL  82  38  48  86  46  7  2  4  6  2  2015–2016  New York Islanders  NHL  78  33  37  70  38  11  6  5  11  6 2016–2017  New York Islanders  NHL  77  28  38  66  38  –  –  –  –  –        WCup  6  1  3  4  0 2017–2018  New York Islanders  NHL  82  37  47  84  26  –  –  –  –  – 2018–2019  Toronto Maple Leafs  NHL  82  47  41  88  34  7  2  3  5  0 2019–2020  Toronto Maple Leafs  NHL  63  26  34  60  24  5  2  1  3  0 2020–2021  Toronto Maple Leafs  NHL  56  19  31  50  14  1  0  0  0  0 2021–2022  Toronto Maple Leafs  NHL  79  27  49  76  32  7  3  3  6  2 2022–2023  Toronto Maple Leafs  NHL  80  36  44  80  34  11  4  4  8  4 2023–2024  Toronto Maple Leafs  NHL  80  29  36  65  30  7  1  1  2  2        MM  9  2  9  11  6 2024–2025  Toronto Maple Leafs  NHL  75  38  36  74  46  13  5  2  7  10 16 kautta  yhteensä  NHL  1184  494  620  1114  521  75  28  25  53  30

 Lähteet 



Aiheesta muualla

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:New York Islandersin varaamat pelaajat
Luokka:Vuonna 1990 syntyneet
Luokka:Elävät henkilöt
Luokka:Seulonnan keskeiset artikkelit